Document ID: 32007R1492

UREDBA KOMISIJE (ES) št. 1492/2007
z dne 17. decembra 2007
o spremembi Uredbe Sveta (ES) št. 312/2003 glede tarifnih kvot za nekatere izdelke s poreklom iz Čila
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 312/2003 z dne 18. februarja 2003 o izvajanju, za Skupnost, tarifnih določb Sporazuma o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (1) ter zlasti člena 5 Uredbe,
ob upoštevanju naslednjega:
(1)
Z Uredbo Sveta (ES) št. 312/2003 Skupnost izvaja tarifne določbe iz Sporazuma o pridružitvi med Skupnostjo in njenimi državami članicami na eni strani ter Republiko Čile na drugi strani (2).
(2)
Svet je s Sklepom 2005/106/ES (3) odobril Protokol k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (4) (v nadaljnjem besedilu Protokol). Protokol vključuje nove tarifne koncesije Skupnosti, od katerih so nekatere omejene s tarifnimi kvotami.
(3)
Te nove koncesije so bile izvedene z Uredbo Komisije (ES) št. 305/2005 z dne 19. oktobra 2004 o spremembi Uredbe Sveta (ES) št. 312/2003 v zvezi s tarifnimi kvotami za nekatere izdelke s poreklom iz Čila.
(4)
V skladu s Protokolom je treba višine tarifnih kvot od 1. januarja 2005 vsako leto povečati za 5 % prvotne količine. Zaradi jasnosti je treba določiti skupne višine razpoložljivih tarifnih kvot leta 2005 za zadevne izdelke, v katere je že vključeno povečanje za navedeno leto.
(5)
Uredbo (ES) št. 312/2003 je zato treba ustrezno spremeniti.
(6)
Ker se višine tarifne kvote iz te uredbe uporabljajo od 1. januarja 2005, je treba to uredbo uporabljati od istega datuma in mora začeti veljati takoj.
(7)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Uredba (ES) št. 312/2003 se spremeni:
1.
V členu 3 se doda naslednji odstavek 3:
„3. Letna višina tarifne kvote po zaporedni številki 09.1941 v Prilogi se od 1. januarja 2005 vsako leto poveča za nadaljnjih pet odstotkov prvotne količine.“
2.
Priloga se spremeni, kakor je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2007

Labels: 3
15
18